**Lutepää** on kylä Setomaan kunnassa Vörumaalla Viron kaakkoisosassa. Ennen vuoden 2017 kuntauudistusta kylä kuului Värskaan. Kylä sijaitsee aivan Venäjän rajalla. Lutepää on setukaiskylä, ja asukkaita siellä oli vuonna 2007 seitsemän.

Maantiede
---------

Linnuntietä Lutepäästä on matkaa Sesnikiin noin 2,3 kilometriä, venäläiseen Jatsmaniin n. 2,5 km, Korelaan n. 3,4 km, Õrsavaan n. 5,4 km, Saatseen n. 5,8 km ja kunnan keskukseen Värskaan n. 6,2 km.

Lutepään ja etelämpänä sijaitsevan Saatsen kylän välissä sijaitsee lentohiekka-alue, jolla on kokoa pari neliökilometriä. Suurin osa hietikosta sijaitsee naapurimaa Venäjän puolella. Aluetta kutsutaan Setomaan Saharaksi. Hietikot syntyivät luultavasti suuren metsäpalon seurauksena 1500-luvulla. Nykyään hietikolle istutetaan mäntyjä hiekan kiinnittämiseksi. Hietikolla kasvavat muun muassa hietaolkikukka, kylmänkukka ja isoarho.

### Sijainti Venäjän rajalla

Tie pohjoisen suunnasta, Värskasta, Lutepäähän kulkee noin 30 metrin matkan Venäjän puolella (57°55′26″N, 27°40′44″E). Tämä matka on tehtävä linja-autolla tai muulla autolla. Pyöräily ja kävely ovat kiellettyjä. Venäjän puolelle on kiellettyä pysähtyä. Mitään rajamuodollisuuksia tällä välillä ei ole.

Lutepään ja etelässä sijaitsevan Sesnikin kylän välillä on Saatsen saappaana (vir. *Saatse saabas*) tunnettu, parin neliökilometrin kokoinen, Venäjälle kuuluva alue. Ainoa tie Värskasta Saatseen johtaa tämän alueen läpi. Viron kansalaiset saavat kulkea vapaasti Saatsen saappaan läpi. Ennen Venäjän puolelle siirtymistä on pysähtymisen kieltävä liikennemerkki. Tiellä on sallittua kulkea ainoastaan linja-autolla tai muulla autolla; esimerkiksi kävely ja pyöräily on kiellettyä. Välille pysähtyjää pidetään automaattisesti rajanloukkaajana. Tiedossa on tilanteita, joissa läpikulkijoita on seurattu, vaikka Venäjän rajavartijoita ei rajalla vakituisesti olekaan.

Vielä joitain vuosia sitten Lutepään asukkaat olivat tekemisissä lähellä rajaa, Venäjän puolella, sijaitsevan Jatsmanin kylän asukkaiden kanssa. Nykyisin kylien asukkaiden välillä ei kuitenkaan enää ole säännöllistä yhteydenpitoa rajasta johtuen.

Väkiluvun kehitys
-----------------

| Lutepään väkiluvun kehitys: |
| --- |
| Vuosi | Väkiluku | Lähde |
| 1999 | 11 |  |
| 2003 | 9 |  |
| 2004 | 8 |  |
| 2007 | 7 |  |

Lähteet
-------

1. ↑  Asustusüksuste nimistu (Luettelo Viron kunnista, kaupungeista, kauppaloista, pienkauppaloista ja kylistä vuoden 2017 kuntauudistuksen jälkeen) *riigiteataja.ee*.  30.1.2018. Viitattu 26.5.2018. (viroksi)
2. ↑  Berg, Eiki et al.: Common Border, Shared Problems (PDF)  1997. Tartto, Viro:  Lake Peipsi Project.  Arkistoitu 11.6.2007. Viitattu 8.8.2010. (englanniksi)
3. 1 2 3 4 5  Värska valla arengukava 2007-2015 (PDF)  2007. Värska:  Värska vald.  Arkistoitu 3.3.2012. Viitattu 7.8.2010. (viroksi)
4. ↑  Lutepää (Põlvamaa, Estonia) nona.net. Viitattu 7.8.2010. (englanniksi)
5. ↑  Lutepää Setomaa Valdade Liit. Viitattu 7.8.2010.
6. ↑  Luonnonvarat Värska vald.  Arkistoitu 10.7.2007. Viitattu 7.8.2010.
7. 1 2  Lutepää (Estonia) *hidden europe*.  15.9.2005. hidden europe. Viitattu 7.8.2010. (englanniksi)
8. ↑  Wallis, Hugh: Day 1 - Estonia and its borders with Russia and Latvia  2007. Wallis, Hugh.  Arkistoitu 5.4.2010. Viitattu 7.8.2010. (englanniksi)
9. ↑  Saatsen saapas Setomaa Valdade Liit. Viitattu 7.8.2010.
10. 1 2  Värska valla arengukava 2003-2010 (PDF)  2003. Värska:  Värska vald.  Arkistoitu 10.7.2007. Viitattu 7.8.2010. (viroksi)

Aiheesta muualla
----------------

* Lutepäästä Setomaa Valdade Liitin sivuilla
* Kuvia Lutepään ja Venäjän rajoilta sekä muualta Viron ja Venäjän sekä Viron ja Latvian rajaseuduilta. (Arkistoitu – Internet Archive) (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Värska |
| --- |
|  |
| Kauppala | 
* Värska

 |
|  |
| Kylät | 
* Koidula
* Kolodavitsa
* Kolossova
* Korela
* Kostkova
* Kremessova
* Kundruse
* Litvina
* Lobotka
* Lutepää
* Matsuri
* Määsovitsa
* Nedsaja
* Pattina
* Perdaku
* Podmotsa
* Popovitsa
* Rääptsova
* Saabolda
* Saatse
* Samarina
* Sesniki
* Säpina
* Tonja
* Treski
* Ulitina
* Vaartsi
* Vedernika
* Velna
* Verhulitsa
* Voropi
* Võpolsova
* Väike-Rõsna
* Õrsava

 |

 |